सर्वे के मुताबिक, राजस्थान के 48 फीसदी लोगों ने माना है कि मुख्यमंत्री वसुंधरा राजे का शासन अच्छा नहीं था। जबकि 35 फीसदी जनता वसुंधरा राजे के समर्थन में है। 12 फीसदी लोग कामकाज को औसत मानते हैं तो 5 फीसदी लोग कुछ भी कहने की स्थिति में नहीं है। राजस्थान के लिए मुख्यमंत्री के तौर पर अच्छा प्रदर्शन किसका रहा है? इस सवाल के जवाब में 30.82 फीसदी लोगों ने कांग्रेस के दिग्गज नेता और पूर्व मुख्यमंत्री अशोक गहलोत का नाम लिया जबकि वसुंधरा राजे को सिर्फ 22.25 फीसदी वोट ही मिल सके।